

**Шарапхана ауыл округі, Жіңішке және М.Өтемісұлы елді мекендерінің аумақтарына шектеу iс-шараларын енгiзе отырып ветеринариялық режим белгiлеу туралы**

***Күшін жойған***

Оңтүстік Қазақстан облысы Қазығұрт ауданы Шарапхана ауылы округі әкімінің 2013 жылғы 9 желтоқсандағы № 75 шешімі. Оңтүстік Қазақстан облысының әділет департаментімен 2013 жылғы 26 желтоқсанда № 2463 болып тіркелді. Күші жойылды - Оңтүстік Қазақстан облысы Қазығұрт ауданы Шарапхана ауылы округі әкімінің 2014 жылғы 3 ақпандағы № 4 шешімімен

      Ескерту. Күші жойылды - Оңтүстік Қазақстан облысы Қазығұрт ауданы Шарапхана ауылы округі әкімінің 03.02.2014 № 4 шешімімен.

      РҚАО-ның ескертпесі.

      Құжаттың мәтінінде түпнұсқаның пунктуациясы мен орфографиясы сақталған.

      «Ветеринария туралы» Қазақстан Республикасының 2002 жылғы 10 шілдедегі Заңының 10-1 бабының 7) тармақшасына сәйкес және Оңтүстік Қазақстан облысының Ветеринариялық бақылау және қадағалау комитетінің Қазығұрт аудандық аумақтық инспекциясы басшысының 2013 жылғы 10 қазандағы № 1-09/308 ұсынысы негізінде және жануарлардың жұқпалы ауруларының ошақтарын жою мақсатында Шарапхана ауылы округінің әкімі **ШЕШІМ ҚАБЫЛДАДЫ:**

      1. Шарапхана ауылы округі, Жіңішке және М.Өтемісұлы елді мекендерінің тұрғындарының жеке қосалқы шаруашылығында бруцеллез ауруының ошағы анықталуына байланысты Шарапхана ауыл округі, Жіңішке және М.Өтемісұлы елді мекендерінің аумағына шектеу iс-шараларын енгiзе отырып ветеринариялық режим белгіленсін.

      2. Осы шешімнің орындалуын бақылау Шарапхана ауылы округі әкімінің орынбасары Т.Ақбергенге жүктелсін.

      3. Осы шешім алғашқы ресми жарияланған күнінен бастап қолданысқа енгізіледі.

*Ауыл округінің әкімі                       А.Тойшиев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК